Hy het gesê die wysigings tot die basiese voorwaardes van die Arbeidswet hou verband met die monitering en toepassing van die nasionale minimum loon, insluitend dispuutresolusies. “Die wysigings sluit die omvang van die departement se inspektoraat in wat die monitering van die implementering van die minimum loon insluit asook die toepassing van die minimum loon in bedrywe waar daar kollektiewe ooreenkomste is en die verwysing van nienakoming na die kommissie vir versoening, bemiddeling en arbitrasie.”
Ek wonder net of Hanlie nie vir Aubrey verkeerd verstaan het nie. Dink sy het bedoel die helfte van die staatsamptenare in Jo se kommentaar.
Koos as jy n boer is kry jy net 1 keer per jaar n inkomste. Dit is wanneer jy klaar gestroop het. Nadat jy alle inset kostes afgetrek het en regmaak van trekkers en voertuig sien jy wat jy oor het. Dit wat oor is moet jou die hele jaar hou. Dit word n BUDGET genoem ( as jy nie weet nie)
Ag man moenie ‘n klomp twak kwytraak oor R20 per uur nie. Terwyl jy in jou Hilux ry en jou vrou in haar Merc, vergaan arm mense. Julle is glad nie so arm soos jy voorgee nie
@Elize – Nee, sy moet betaal word wat sy vir jou werd is. As jy haar meer betaal as die minimum-loon omdat sy goeie werk doen, mooi so. Betaal mense wat hulle toekom, ek dink almal van ons voel so in die werksplek.
Kommentare hier wys duidelik die verskil tussen die have’s en have not’s met die eerste groep wat soos n ton bakstene neerkom op die wat dit nie kan bekostig nie.
Ek het ongelukkig ‘n probleem ek kan weens ‘n gebrek nie orals bykom en orals skoonmaak nie maar betaal my helper meer. En dan gee ek vir haar kos vir die familie by die huis. Bruin brood blikkie Pilchards. Sy waardeer alles. En sy werk soos ek nog nie iemand gesien werk het nie.
Sy skuif al die meubels in die vertrek in die middel , stofsuig en skuif meubels terug. Stofsuig die res. Ek kan regitg nie sonder haar klaarkom nie so vir my kan dit nie wees baai MERAAI nie
Ek wil nie veel sê nie, vra maar net of een van julle al ooit oorweeg het om op jou kniee te gaan en dankie se vir die werk wat jy het en almal wat beskikbaar was om jou te help om te kom waar jy is. In 1994 het alle boerre gese hulle gaan al hulle mense laat loop en blanke kinders aanstel. Selfs hulle kan nie ‘n lewe maak vir die geld wat hulle op die plase betaal word nie. Kom ons wees bereid om ons werkers ‘n ordentlikke inkomste te gee en beter mense van hulle te maak. Hoeveel R15te ‘n uur gee jy op jouself en jou familie in ‘n maand uit. Bid mense en wees dankbaar en gun die son oor God se ander skeppinge ook.
“Steek jou hand in die baadjie-of handsak van die persoon voor jou, neem sy beursie en maak ‘n offerhande daaruit soos jy graag wil”
Met elke loon verhoging verminder die boere hulle werkers, want jy betaal R12 ‘n liter melk die boer kry net om en by R6 so die koeie moet eet jy moet eskom betaal ens. Dis maklik gese van verminder net die ure… op ‘n plaas gebeur daar meeste van die keure onbeplande gebeure soos veld brande, siek beeste ens. ( die boere sal weet waarvan ek praat), en waar jy elke maand vir hulle meel, vleis ens gegee het gaan jy dit ook nou stop.
Kry geskoolde werker op kantoor dieselfde per uur? My werkers kan skaars hulle name skryf, Maar die “grant”kan genoeg drank koop vir die hele maand.
Die hofsaak spruit uit ŉ aansoek van die SA Jagters- en Wildbewaringsvereniging (SA Jagters) om verlede jaar se hooggeregshofbeslissing oor die gebreke in die wet op die beheer van vuurwapens (Wet 60 van 2000) te bekragtig. Die minister van polisie het terselfdertyd ŉ aansoek vir die verlof tot appèl teen die hooggeregshofbevel gebring.
Ongeveer 300 000 vuurwapeneienaars, wat tans “onwettig” in besit van hul vuurwapens is, word deur die uitspraak geraak omdat hulle nie – soos die wet vereis – minstens 90 dae voordat die lisensie verval aansoek vir die hernuwing gedoen het nie. Die SA Jagters voer aan die wapenwet bevat geen administratiewe meganisme vir die laat hernuwing van vuurwapenlisensies nie.
Fred Camphor, uitvoerende hoof van die SA Jagters, het gesê die organisasie is vol vertroue dat die volbank regters voldoende argumente aangehoor het om ŉ goeie idee te kry van die beperkings wat deel is van die wet, asook die onsekerhede wat deur die interpretasie en implementering geskep word vir wettige vuurwapeneienaars en die polisie self, wat dit moet hanteer.
“Ons is vol vertroue dat die hof se uitspraak ons sal akkommodeer en help om te minste sommige van hierdie onsekerhede op te klaar,” het Camphor gesê. Hy was egter versigtig om nie te spekuleer oor die moontlike uitspraak nie, maar het gesê dat ŉ uitspraak ten gunste van die vereniging se aansoek moontlikhede kan skep om ander tekortkominge in die wet te hersien.
“Sou die hof die wet na die parlement verwys om artikels 24 en 28 te hersien, sal dit sin maak om die geleentheid te gebruik om die wet in sy totaliteit te hersien.”
Camphor het verder gesê die hof kan, buiten om dele van die wet ongrondwetlik te verklaar, ook leiding gee oor die presiese interpretasie van hierdie twee afdelings binne die breër vereistes van die wet asook spesifieke instruksies oor die inwerkingstelling daarvan.
Die minister van polisie het in sy aansoek om verlof tot appèl aangevoer die bevindings oor grondwetlike oortredings is te breed. Hy het aangevoer daar is ander maniere om die onsekerhede op te klaar as om die betrokke artikels van die wet te skrap en oor te skryf.
Verder meen die polisie dit is nie ŉ oortreding van die eiendomsklousule in die grondwet (artikel 25) om ŉ vuurwapen waarvan die lisensie verval het, te konfiskeer nie. Dit is volgens die polisie ŉ wettige uitoefening van mag vir die doel om die welsyn en veiligheid van die breër samelewing te verseker.
Hopelik kom hier goeie nuus vir ons wapeneienaars. Ek moet egter bieg ek is baie skepties oor die grondwethof weens die rasbehepte hoofregter.